钦定古今图书集成/明伦汇编/氏族典/第174卷 > 钱象先
## 钦定古今图书集成/明伦汇编/氏族典/第174卷 > 钱象先

按《宋史钱象先传》，“象先字资元，苏州人。进士高第，吕
夷简荐为国子监直讲，历权大理少卿，度支判官，河
北、江东转运使，召兼天章阁侍讲，详定一路敕成，当
进勋爵，仁宗以象先母老，欲慰之，独赐紫章服，进待
制，知审刑院，加龙图阁直学士，出知蔡州。象先长于
经术，侍迩英十馀年，有所顾问，必依经以对，反复讽”
谕，遂及当世之务。徙知河南府、陈州，复兼侍讲、知审
刑院。象先旁通法家说，故屡为刑官条令，多所裁定。
复知许、颍、陈三州，以吏部侍郎致仕，卒，年八十一。